अभी गाँव के लोग यही चर्चा कर ही रहे थे की 2 ट्रक गाँव में दाखिल होते हैं एक ट्रक स्कूल के सामने रुक जाता है और दूसरा ट्रक पंचायत भवन की तरफ चला जाता है। ट्रक में कुछ लोग उतरते हैं और स्कूल के अंदर जाकर फर्नीचर और अन्य सामान उठाना शुरू कर देते हैं। अभी तक दूर से सब देख रहे गांववाले ये देखकर गुस्सा हो जाते हैं और कुछ लोग मास्टरजी को साथ लेकर वहां पहुंचकर सामान उठा रहे लोगों से पूछते हैं कि ''ये सब क्या हो रहा है ? स्कूल का सामान क्यों वापस ले जा रहे हो ?'' वो लोग कहते हैं ''हमें ऊपर से आदेश मिला है।'' यह सुनकर गाँववाले उन लोगों से बहस करने लगते हैं। मास्टरजी कहते हैं ''ज़रा रुकिए में सरपंच जी से इस बारे बात करता हुं''मास्टरजी जेब से मोबाइल निकलकर सरपंच जी फ़ोन लगते हैं और उन्हें सब बताते हैं। सरपंच जी कहते हैं ''उन लोगों को सामान वापस ले जाने दो, ऊपर से यही आदेश आया है, पंचायत भवन का सामान भी वापस ले जाया जा रहा है, हम लोग इसमें कुछ भी नहीं कर सकते'' यह कहकर फ़ोन काट देते हैं। मास्टरजी गांववालों को समझाने की कोशिश करते हैं लेकिन वो नहीं मानते और कहते हैं ''कुछ भी हो स्कूल का सामान हम नहीं ले जाने देंगे'' धीरे धीरे गाँव के और लोग भी इकठ्ठे होने लगते हैं और सामान ले जाने वाले लोगों को घेरकर खड़े हो जाते हैं गाँव के लोगों को इकठ्ठा देख सामान उठाने वालों में से एक आदमी किसी को फ़ोन लगाकर कुछ कहता है। थोड़ी ही देर में पुलिस की गाड़ी आ जाती है। गाडी में से 3-4 पुलिसवाले उतरकर कहते है ''ये क्या तमाशा लगा रहा है ? तुम लोग सरकारी काम में क्यों रूकावट डाल रहे हो ? चलो भागो सब यहाँ से नहीं तो अभी सबको अंदर कर दूंगा'' गाँववाले मास्टरजी की तरफ देखते हैं, मास्टरजी आगे बढ़कर पुलिस वाले से कहते हैं ''सर दरअसल बात ये है की यह सारा सामान स्कूल के लिए आया था, अब ये लोग वापस ले जाने की बात कर रहे हैं इसी बात का हम सब विरोध कर रहे हैं, आप ही सोचिये पहली बार स्कूल के लिए कुछ अच्छा काम हुआ है, इससे बच्चों को बहुत ज़्यादा फ़ायदा हो सकता है, अगर ये सब वापस चला जायेगा तो बच्चों को फिर से पहले की तरफ परेशानी होगी और जल्दबाज़ी में नए फर्नीचर को ज़माने लिए जिस तरह से पुराने फर्नीचर को हटाकर दूर मैदान में रखा गया था उसकी वजह से बहुत सा फर्नीचर टूट भी गया है'' अभी मास्टरजी अपनी पूरी बात कह भी नहीं पाए थे की पुलिस वाले ने कहा ''तुम्हारे लेक्चरर की ज़रूरत नहीं है, तुम ज़्यादा नेता बनने की कोशिश करोगे तो तुम्हे ही अंदर कर देंगे'' फिर गांववालों की और देखकर कहा ''चलो जाओ सब यहाँ से नहीं तो तुम सब पर सरकारी काम में रूकावट डालने का केस बना ढुंगा, साड़ी ज़िन्दगी जेल में सड़ते रहोगे'' मास्टरजी और गांववाले मायूसी के साथ वापस लोटने लगते हैं । फिर वो पुलिसवाला जेब से फ़ोन निकालकर कही फ़ोन करके कहता है ''सर आप बिलकुल चिंता न करे, हमने सब संभाल लिया है, सब कुछ ठीक है गाँववालों को भी समझा दिया है'' कहकर फ़ोन काटकर ट्रक में आये लोगों से कहा ''जल्दी जल्दी सारा सामान ट्रक में भरो और ले जाओ। थोड़ी ही देर में सारा सामान ट्रक में भरकर वापस जा चूका था।